NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD – 1744/2022

**1082a**

# Správa

**o výsledku prerokovania návrhu na vyslovenie súhlasu Národnej rady Slovenskej republiky so Zmluvou o  pridružení medzi Slovenskou republikou a  Európskou vesmírnou agentúrou (tlač 1082) vo výboroch Národnej rady**

**Slovenskej republiky** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 a § 88 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o výsledku prerokovania návrhu na vyslovenie súhlasu Národnej rady Slovenskej republiky so Zmluvou o pridružení medzi Slovenskou republikou a Európskou vesmírnou agentúrou (tlač 1082) vo výboroch Národnej rady Slovenskej republiky.

**I.**

Predseda Národnej rady Slovenskej republiky rozhodnutím č. 1134 z 10. augusta 2022 pridelilnávrh na vyslovenie súhlasu Národnej rady Slovenskej republiky so Zmluvou o pridružení medzi Slovenskou republikou a Európskou vesmírnou agentúrou **(tlač 1082)** na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport, ktorý je zároveň aj gestorským výborom a súčasne určil lehotu na jeho prerokovanie v gestorskom výbore do 12. septembra 2022.

Výbory prerokovali predmetný návrh v stanovenej lehote. Iné výbory o návrhu zákona nerokovali.

**II.**

**K návrhu** na vyslovenie súhlasu Národnej rady Slovenskej republiky so Zmluvou o pridružení medzi Slovenskou republikou a Európskou vesmírnou agentúrou (tlač 1082) **zaujali výbory** Národnej rady Slovenskej republiky **tieto stanoviská:**

**Ústavnoprávny výbor Národnej rady SR** v uznesení č. 557 z 9. septembra 2022 **odporúčal** Národnej rade Slovenskej republiky **vysloviť súhlas** so Zmluvou o pridružení medzi Slovenskou republikou a Európskou vesmírnou agentúrou a **rozhodnúť o tom**, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky má prednosť pred zákonmi.

**Výbor Národnej rady SR pre vzdelávanie, vedu, mládež a šport**  v uznesení č. 176 z 13. septembra 2022 **odporúčal** Národnej radeSlovenskej republiky **vysloviť súhlas** so Zmluvou o pridružení medzi Slovenskou republikou a Európskou vesmírnou agentúrou a **rozhodnúť o tom**, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky má prednosť pred zákonmi.

**III.**

**Gestorský výbor** na základe stanovísk výborov **odporúča** Národnej rade Slovenskej republiky, aby podľa článku 86 písm. d) Ústavy Slovenskej republiky **vyslovila súhlas** so Zmluvou o pridružení medzi Slovenskou republikou a Európskou vesmírnou agentúrou (tlač1082) **a rozhodla**, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.

**IV.**

**Predmetná** **správa** o výsledku prerokovania návrhu na vyslovenie súhlasu Národnej rady Slovenskej republiky so Zmluvou o pridružení medzi Slovenskou republikou a Európskou vesmírnou agentúrou **(tlač1082) bola schválená** uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 13. septembra 2022 č. 178.

Týmto uznesením **výbor** zároveň **poveril** spravodajcu **Radovana Marcinčina** (náhradník poslanec Richard Vašečka), aby na schôdzi Národnej rady Slovenskej republiky informoval o výsledku rokovania gestorského výboru a predložil návrh na uznesenie Národnej rady Slovenskej republiky.

Návrh na uznesenie Národnej rady Slovenskej republiky je prílohou tejto správy.

Bratislava september 2022

**Richard Vašečka v. r.**

predseda

Výboru NR SR pre vzdelávanie, vedu, mládež a šport

**N Á R O D N Á R A D A  S L O V E N S K E J R E P U B L I K Y**

VIII. volebné obdobie



(N á v r h)

*číslo uznesenia*

**U Z N E S E N I E**

**N Á R O D N E J R A D Y S L O V E N S K E J R E P U B L I K Y**

**z .................... 2022**

k návrhu na vyslovenie súhlasu Národnej rady Slovenskej republiky so Zmluvou o pridružení medzi Slovenskou republikou a Európskou vesmírnou agentúrou (tlač1082).

**Národná rada Slovenskej republiky**

podľa článku 86 písm. d) Ústavy Slovenskej republiky

**v y s l o v u j e s ú h l a s**

so Zmluvou o pridružení medzi Slovenskou republikou a Európskou vesmírnou agentúrou (tlač1082);

**rozhodla, že**

ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.